Diari Oficial de la Generalitat Valenciana


Sumari del DOGV 3989, del 30-04-2001 (2001/3888)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   3989

Data del DOGV
:   30-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3888


Organisme emissor
:   Caixa D’Estalvis i Mont de Pietat de Saragossa, Aragó i Rioja

Tipus de document
:   Anunci

Informació pública de la convocatòria d'assemblea general ordinària. [2001/M3888]
  
Donant compliment a l'acordat pel Consell d'Administració en la sessió del dia 28 de març, es convoquen els consellers generals de Caja de Ahorros y Monte de Piedad de Ontinyent, per a realitzar l'assemblea general ordinària d'aquesta entitat, que tindrà lloc el pròxim divendres dia 25 de maig de 2001, a les 20.00 hores, al saló d'actes de l'edifici central, situat a la plaça de Sant Doménec, número 24, de la ciutat d'Ontinyent, amb l'ordre del dia que es detalla a continuació.
  
En el supòsit que no hi haja quòrum per a la realització de l'assemblea a l'hora indicada, aquesta tindrà lloc, en segona convocatòria, 24 hores després, és a dir, el dia 26 de maig de 2001, a les 20.00 hores, al mateix lloc i amb el mateix ordre del dia.
  
Ordre del dia:
  
1. Confecció de la llista d'assistents i constitució de l'assemblea.
  
2. Informe de la Comissió de Control.
  
3. Gestió del Consell d'Administració corresponent a l'exercici de 2000:
  
a) Comptes anuals (memòria, balanç de situació i compte de pèrdues i guanys).
  
b) Informe de gestió.
  
c) Informe d'auditoria externa.
  
4. Aplicació d'excedents del compte de pèrdues i guanys de 2000.
  
5. Proposta del Consell d'Administració sobre obres socials.
  
a) Liquidació de l'exercici de 2000.
  
b) Noves obres.
  
c) Pressupost per a 2001.
  
6. Proposta de la modificació del reglament del procediment regulador del sistema de designacions i eleccions dels òrgans de govern.
  
7. Elecció dels membres de la comissió delegada de l'assemblea general.
  
a) Quatre titulars i quatre suplents, pel grup de Generalitat Valenciana.
  
b) Quatre titulars i quatre suplents, pel grup d'impositors.
  
c) Quatre titulars i quatre suplents, pel grup de corporacions.
  
d) Dos titulars i dos suplents, pel grup d'empleats.
  
8. Designació de dos interventors perquè, junt amb el president, aproven l'acta de la sessió.
  
9. Precs i preguntes
  
La documentació relativa als punts que componen l'ordre del dia, es troba a disposició dels consellers generals a la seu central de la caixa, on podran obtindre-la de forma immediata i gratuïta.
  
Es fa constar que estan a la seua disposició els comptes anuals amb l'informe de gestió i el d'auditoria externa. Els consellers generals poden consultar aquesta documentació en la pròpia seu central de la caixa, o bé sol·licitar el lliurament o enviament gratuït d'aquesta.
  
El Consell d'Administració ha formulat un informe escrit que justifica la seua proposta de modificació de reglament electoral, que també es troba a disposició dels consellers generals.
  
Amb relació a l'elecció dels membres de la comissió delegada, les candidatures s'ajustaran al que disposa l'article 48 del reglament electoral d'aquesta caixa, i hauran de presentar-se abans de les 14.00 hores del dia 9 de maig.
  
La proclamació de candidatures podrà ser objecte d'interposició de recursos entre les 08.00 hores del dia 15 de maig i les 14.00 hores del dia 17 de maig.